RESOLUCIÓN do 1 de xuño de 2021, da Dirección Xeral de Emprego, Traballo Autónomo e Economía Social, pola que se fai pública a concesión dos premios do certame Cooperativismo no ensino 2021, dirixido ao alumnado dos centros educativos de Galicia.
Consellería de Emprego e Igualdade — III. Outras disposicións — 16/06/2021

Mediante a Orde do 30 de decembro de 2020, da Consellería de Emprego e Igualdade (DOG núm. 20, do 1 de febreiro de 2021), establecéronse as bases reguladoras do certame Cooperativismo no ensino, dirixido ao alumnado dos centros educativos de Galicia, e procedeuse á súa convocatoria para o ano 2021.
Nas bases reguladoras establécese que os traballos participantes neste concurso serán avaliados por un tribunal e que a persoa titular da Dirección Xeral de Emprego, Traballo Autónomo e Economía Social resolverá a concesión dos premios, que serán obxecto de publicación no
Diario Oficial de Galicia
.
Unha vez emitidas as propostas de concesión dos premios polos tribunais encargados de avaliar os traballos presentados, nas súas reunións do 24 de maio de 2021, mediante a Resolución da Dirección Xeral de Emprego, Traballo Autónomo e Economía Social, do 26 de maio de 2021, aprobouse a concesión dos premios.
Por todo o anterior,
Facer pública a concesión dos premios do certame Cooperativismo no ensino 2021, dirixido ao alumnado dos centros educativos de Galicia que se relacionan no anexo que se xunta a esta resolución.
Santiago de Compostela, 1 de xuño de 2021
• Modalidade de actividades artísticas, dirixida ao alumnado dos centros de educación infantil, primaria e educación especial por categorías:
– Categoría A: alumnado de 2º ciclo de educación infantil.
Premio ao mellor traballo:
A que sabe o cooperativismo?
, do CEIP San Miguel de Reinante-Barreiros.
Accésit:
Máis ca un abecedario
, do CEIP Plurilingüe Pedro Caselles Rollán.
– Categoría B: alumnado de 1º e 2º de educación primaria.
Premio ao mellor traballo:
Laredópolis: A cidade dos nosos soños
, do CEIP de Laredo.
Accésit:
Cooperamos porque cada gota importa. A auga en Domaio é cousa de todo@s
, do CEIP Plurilingüe Domaio.
– Categoría C: alumnado de 3º e 4º de educación primaria.
Premio ao mellor traballo:
Historia para con-vivir e cooperar
, do CEIP Plurilingüe Domaio.
Accésit:
Fin cooperativo ata...a FIN
, do CEIP San Miguel de Reinante-Barreiros.
– Categoría D: alumnado de 5º e 6º de educación primaria.
Premio ao mellor traballo:
Os Limpacovids
, do CEIP Plurilingüe Isidro Parga Pondal.
Accésit:
Voo cooperativo
, do CEIP San Miguel de Reinante-Barreiros.
• Modalidade de actividades cooperativizadas, dirixida ao alumnado dos centros de educación secundaria obrigatoria e educación especial:
Premio ao mellor traballo:
Co2perativa: Sociedade Cooperativa Galega Xuvenil do Sobreiral de Valadares
, do IES Valadares.
Accésit:
O Banco do Tempo
, do IES A Pobra do Caramiñal.
• Modalidade de proxectos empresariais cooperativos, dirixida ao alumnado dos centros de formación profesional e de ensinanzas de réxime especial.
Premio ao mellor proxecto empresarial cooperativo:
Capptus Apps Turísticas
, presentado polo alumnado do Instituto de Educación Secundaria e Profesional Manuel Antonio de Vigo.
Accésit ao proxecto empresarial finalista:
Mareando
, presentado polo alumnado do CPR Colexio Mendiño.